User:Andrea Bahćuk

Osvajanja Stefana Nemanje Stefan Nemanja pobedivši braću (Tihomira, stracimira i Miroslava) 1166 postaje veliki župan Raške. Kao oblasni gospodar posedima kojima je upravljao nalazili su se na istoku tadašnje Srbije na samoj granici sa Vizantijom. 1168 dobija od vizantijskog cara Manojla Prvog Komnina župu Dubočicu (Glubočicu) danas predeo oko Leskovca. 1171-72 odmeće se od vizantijskog cara jer je car bio zauzet ratovanjem sa Mlečanima na jugu. Međutim bio je prinušen da se pokori caru i prizna njegovu vrhovnu vlast bez većih osvajanja. Nakon smrti Manojlove 1180 Nemanja kreće u osvajanja ka jugu od 1180-90 osvaja južne predele, pali Skoplje, osvaja Gornji i Donji Polog (predeo oko reke Vardar), oba Pilota (oblast u dolini Drima), Tetovski kraj, Dubočicu, a zaleće se sve do doline Timoka ka istoku, dok na severu osvaja Levač, Belicu i Lepenicu. Nakon susreta u Nišu 1189 sa nemačkim carom Fridrihom Prvim Barbarosom, jednog od vođa treće krstaške vojne, Nemanja kreće ka istoku i prelazi granicu carstva, osvaja Serdiku (današnja Sofija) i ponovo dolazi do njegovog ponoravanja Caru. 1190 dolazi do bitke na Moravi gde je Nemanja pobeđen od strane novog cara Vizantinaca Isaka Drugog Anđela, koji je svoju sinovicu dao za ženu jednom od Nemanjinih sinova, Stefanu Nemanjiću, kao jedan od uslova sklapanja mira sa raškim velikim županom u nadi da će ovim umiriti ratobornog Stefana Nemanju.